Šernų tiltas
Šernų tiltas – metalinis, su atskiromis medžio konstrukcijomis tiltas per Miniją ties Šernų kaimu Klaipėdos rajone, Dovilų seniūnijoje. Statinys yra kelio  2202  Klaipėda–Veiviržėnai–Endriejavas  atkarpoje tarp Šernų ir Ketvergių, senojo kelio ašyje. Architektūrinis inžinerinis kultūros paveldo objektas 2006 m. įrašytas į LR nekilnojamųjų kultūros vertybių registrą (unikalus kodas 31051). Šalia jo pastatytas šiuolaikinis gelžbetoninis tiltas. Senojo tilto apsauginė teritorija, į kurią patenka ir naujasis tiltas, apima 4551 kv. m.